धर्मशाला में खेले जाएंगे 5 मुकाबले; 22 अक्टूबर को भिड़ेंगी इंडिया और न्यूजीलैंड की टीमें
हिमाचल प्रदेश का धर्मशाला ICC क्रिकेट वर्ल्ड कप 2023 में पांच मैचों की मेजबानी करेगा। हिमाचल प्रदेश क्रिकेट एसोसिएशन (HPCA) के यह बड़ी उपलब्धि मानी जा रही है। ICC द्वारा मंगलवार को जारी कार्यक्रम के अनुसार 5 अक्टूबर में वर्ल्‍ड कप का आगाज होगा। अहमदाबाद
हिमाचल की खूबसूरत वादियों में भी क्रिकेट महाकुंभ का खुमार चढ़ने लगा है। हो भी क्यों ना। हिमाचल के धर्मशाला इंटरनेशनल क्रिकेट स्टेडियम को ICC क्रिकेट वर्ल्ड कप के पांच मैचों की मेजबानी मिली है। ICC द्वारा मंगलवार को जारी शेड्यूल के अनुसार, 5 अक्टूबर को वर्ल्‍ड कप का आगाज होगा।
अहमदाबाद के क्रिकेट स्टेडियम में पहला मुकाबला इंग्लैंड और न्यूजीलैंड के बीच खेला जाएगा। दो दिन बाद यानी 7 अक्टूबर को धर्मशाला में पहला मैच बांग्लादेश और अफगानिस्तान के बीच होगा। 10 अक्टूबर को यहां दूसरे मैच में इंग्लैंड और बांग्लादेश की टीमें भिड़ेंगी। तीसरा मुकाबला 17 अक्टूबर को साउथ अफ्रीका और क्वालिफायर-1 टीम के बीच होगा।
22 अक्टूबर को इंडिया और न्यूजीलैंड के बीच मुकाबला
22 अक्टूबर यानी रविवार को इंडिया और न्यूजीलैंड के बीच धर्मशाला में मैच खेला जाएगा। धर्मशाला स्टेडियम का आखिरी मुकाबला 28 अक्टूबर को आस्ट्रेलिया और न्यूजीलैंड के बीच होगा। हिमाचल प्रदेश क्रिकेट एसोसिएशन (HPCA) के लिए यह बड़ी उपलब्धि मानी जा रही है।
भारत करेगा मेजबानी
इस पूरे टूर्नामेंट की मेजबानी भारत करेगा, जिसकी शुरुआत 5 अक्‍टूबर से होगी। वनडे वर्ल्‍ड कप का फाइनल मुकाबला 19 नवंबर को अहमदाबाद में ही खेला जाएगा।